stanford-oval/wikipedia huggingface dataset:
מאיטה פרוני
קריירה > משחק

בשנת 1991, היא הופיעה בתוכנית טלוויזיה "Pelón Pelo Rico" וב-1994 בתוכנית "Pintura Acuario" והשתתפה בכמה פרסומות של ערוץ דיסני. היא שיחקה בהצגות תיאטרון כמו "הדברים הפשוטים" ו"המאוהבים".
בשנת 2004, לאחר שסיימה את בית הספר למשחק בהצטיינות, קיבלה את התפקיד של גוואדלופה "לופיטה" פרננדז, בטלנובלה "Rebelde", המבוססת על הטלנובלה הארגנטינאית. היא הייתה אחת מצוות השחקנים הראשי, לצד אנאהי, דולסה מריה, כריסטיאן צ'אווס, אלפונסו הררה וכריסטופר אוקרמן. הסדרה נמשכה שלוש עונות עד לסיומה ב-2006. עם כיכובה בטלנובלה, מאיטה הפכה לאחת מזמרות להקת RBD, בהשתתפות של שאר חברי הסדרה. בעקבות ההצלחה של הלהקה וגעגועם של המעריצים למשחקם בטלוויזיה הלהקה הופיעה בשנת 2007 בסדרת טלוויזיה בשם "RBD La Familia" (המשפחה).
בשנים 2008-2009 כיכבה בתור מריה דה חסוס "מריצ'אי" ולארדי בטלנובלה "זהירות עם המלאך" (Cuidado con el Ángel), לצדו של ויליאם לוי.
בשנת 2009 שיחקה בתפקיד הראשי של לוקרסיה קורדובה פרדאזה דה חוארטה בטלנובלה "החטא שלי" (mi pecado), לצדו של אאוחניו סייר.
בשנת 2010 התארחה בסדרת הטלוויזיה "נשים רצחניות", מותחן פסיכולוגי של רשת טלוויסה בתור אסטלה בלנקו, בפרק הרביעי של העונה השלישית. בסוף שנה זו גם החלה לככב בטלנובלה "אהבה מנצחת" (Triunfo del amor), לצדם של ויליאם לוי ומארק תאצ'ר.
בשנת 2012 השתתפה בטלנובלה "פיסת גן עדן" (Cachito de cielo), בתפקיד של רנטה לנדרוס, שנמשכה 110 פרקים.
בשנת 2014 שיחקה את התפקיד הראשי של גאטה בטלנובלה "גאטה" (La Gata), שמבוססת על טלנובלה ונצואלית באותו שם משנת 1968. בטלנובלה שנמשכה כ-121 פרקים, שיחק גם השחקן הקולומביאני דניאל ארנס.
בשנת 2015 כיכבה בטלנובלה "ליצ'יטה" (antes muerta que lichita) כשחקנית הראשית, ואף זכתה על תפקידה במספר פרסים. באותה שנה דיבבה בסרט האנימציה המקסיקני "נוקאאוט צ'יקן".
בשנים 2017-2018 שיחקה בטלנובלה "חיים של אבא" (אנ') בתפקיד הסטודנטית רנה סאנצ'ז מורנו, לצדם של סבסטיאן רולי ומארק תאצ'ר.
בשנת 2018 שיחקה בתפקיד הראשי של סופיה בקומדיה הרומנטית "ציור של השמיים", בה השתתפה גם אנה לאייבסקה.
בשנת 2019 שיחקה בתפקיד הראשי של אדריאנה בסדרה הקומית "משחק המפתחות", שעלתה לשידור ב-16 באוגוסט ברשת אמזון.
בשנת 2020 החלה לככב בסדרת הטלוויזיה המקסיקנית מסוגת דרמת-מתח "הצד האפל של התשוקה" בשירות של נטפליקס.
בשנת 2022 הופיעה בתפקיד אורח בעונה השלישית של סדרת המסתורין "מי הרג את שרה?" של נטפליקס. כיכבה גם בסרט המתח "La octava cláusula" שהוקרן בבכורה בפריים וידאו.
בשנת 2023 כיכבה בתפקיד הראשי של בקה בסדרת הדרמה והמתח של נטפליקס "טריפטיכון", שעוקבת אחר מומחית לזיהוי פלילי שחוקרת מקרה רצח, ומגלה שגופת הקורבן נראית בדיוק כמוה.
בשנת 2024 שיחקה בסרט הקומדיה הרומנטית "El roomie".
קריירה > מוזיקה

בשנת 2004, לצד חבריה מ"Rebelde", קמה הלהקה "RBD" שהפכה למצליחה ביותר במקסיקו ובשאר אמריקה הלטינית. במהלך פעילותם, הוציאה הלהקה 6 אלבומים, אחד מהם באנגלית. על אלבומם השני "Nuestro Amor" קיבלו מועמדות לפרס גראמי הלטיני, וקיבלו עוד מעמדות על אלבומם החמישי " Empezar Desde Cero". ב-15 באוגוסט 2008 הודיעה הלהקה כי הם יפסיקו את פעילותם ב-10 במרץ 2009. בשנת 2020, התאחדה הלהקה למופע וירטואלי ובשנת 2023 התאחדה הלהקה לסיבוב הופעות באמריקה הלטינית ובארצות הברית.
בשנת 2013 הוציאה פרוני אלבום סולו ראשון בשם "Eclipse de Luna", מתוכו יצאו הסינגלים "Tú y Yo",‏ "Eclipse de Luna" (שיר הנושא של האלבום), "Vas a Querer Volver"‏ ו-"Todo Lo Que Soy" לצד אלכס אובאגו.
בשנת 2016 הוציאה את הסינגל "Adicta", שכבש את המצעדים והגיע למקום ה-6 במצעד בילבורד מקסיקו.
בשנת 2017 פורסם השיר "Loca" יחד עם הצמד Cali & El Dandee, שהתפרסם ברחבי דרום-אמריקה וארצות הברית, שם נכנס למצעד הפזמונים של בילבורד הוט 100 ונכנס למקום ה-36 במספר.
בשנת 2018 הוציאה שיר בשם "bum bum dale dale" יחד עם זמר הרגאטון הקולומביאני רייקון. בנוסף, יצאה בשיר חדש בשם "Como Yo Te Quiero" עם הצמד הפוארטו-ריקני Alexis & Fido.
חיים אישיים

פרוני מתגוררת בלוס אנג'לס, קליפורניה. היא משמשת כדוברת של חברת הקוסמטיקה NYX.
בשנת 2006, היא הייתה מאורסת לגיטריסט ומנהל להקת RBD, גידו לאריס. בין השנים 2013 - 2020 הייתה בזוגיות עם המוזיקאי הצ'יליאני קוקו סטאמבוק. 
בשנת 2021, החלה לצאת עם המפיק אנדרס טובר. הם התארסו בספטמבר 2022 והתחתנו באוקטובר אותה שנה. במאי 2023, נולדה לזוג בת בשם ליה.
מיק פורד

| --- | --- |
אין תמונה חופשית
 לידה:  1 באוגוסט 1952 (בן 72) 
 מדינה:  הממלכה המאוחדת 
 מקום לימודים:  קולג' ג'ון ראסקין 
 פרופיל ב-IMDb
 
מיק פורד (באנגלית: Mick Ford; נולד ב-1 באוגוסט 1952) הוא שחקן, תסריטאי ומחזאי בריטי. תפקידו המוכר ביותר הוא בדמות האסיר האינטלקטואל ארצ'ר בסרט הקולנוע "שפוטים" (Scum).
ביוגרפיה

פורד נולד בקרוידון שבמחוז סארי. הוא למד בבית הספר ג'ון ראסקין בקרוידון, והיה חבר בתיאטרון הלאומי לנוער. במהלך הקריירה שלו הופיע בסדרות דרמה בטלוויזיה, בהפקות תיאטרון, בקריינות ובמערכות פרסום. הוא השתתף בתפקיד קבוע בסדרות הדרמה "עדות אילמת" ו-"Fish", ובסדרה הקומית "Big Bad World". פורד הופיע בהצגות הבכורה של המחזה "The Secret Rapture". עוד גילם את צ'יקו ברנס בסדרת הטלוויזיה המבוססת על ספרי המתח מאת דיק פרנסיס.
פורד כתב דרמות לטלוויזיה שזכו לשבחי הביקורת בהם הסדרה "The Passion" והדרמה הרומנטית "ויליאם ומרי". הוא כתב את התסריט למיני-סדרה "אב יחיד" בכיכובו של דייוויד טננט, ועיבוד לרומן "The Last Weekend" מאת בלייק מוריסון.
ב-1979 שיחק פורד בסרט "שפוטים" במוסד לעבריינים צעירים (borstal). הוא גילם את ארצ'ר, צעיר צמחוני עושה צרות שרק רוצה לעבור את תקופת המאסר שלו. תפקיד זה זיכה אותו בתשומת לב התקשורת. עוד באותה שנה הופיע בסרט הטלוויזיה "The Knowledge" ושר את שיר הפתיחה. בסרט הוא מגלם דמות של מחוסר עבודה שפונה לקבל רישיון למונית. ב-1981 הופיע בסרט "Light Years Away" לצדו של טרוור הווארד. ב-1987 שיחק בסרט "הפרוטוקול הרביעי", וב-1989 הופיע בסרט "How to Get Ahead in Advertising".
ביוגרפיה > חיים אישיים

פורד היה נשוי לרות רוברטס שנפטרה ב-2010. אחר כך התחתן עם השחקנית רודי דייוויס, בתה של הסופרת בריל ביינברידג'.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1976 | קו אונידין | The Onedin Line | טמי מקגרגור | בפרק "Loss of the Helen May" |
| 1976 |  | Plays for Britain | ראלף | בפרק "Hitting Town" |
| 1977 |  | The Promise | מאראט | סרט טלוויזיה |
| 1978 |  | Jackanory Playhouse | אחמיד | בפרק "The Princess and the Potion" |
| 1978 |  | The Sailor's Return | טום מדג'וויק |  |
| 1979 |  | The Knowledge | כריס מתיוס | סרט טלוויזיה |
| 1979 | שפוטים | Scum | ארצ'ר |  |
| 1979 |  | The Dick Francis Thriller: The Racing Game | צ'יקו ברנס | סדרת טלוויזיה |
| 1980 |  | Armchair Thriller | דרנקן דאנקן | בפרק "Dead Man's Kit" |
| 1980 |  | Cribb | פיטר ברנד | בפרק "A Case of Spirits" |
| 1980 |  | Caleb Williams | קיילב ויליאמס | מיני-סדרה |
| 1981 |  | Light Years Away | ג'ונאס |  |
| 1982 |  | L'amour fugitif | צ'אפין | סרט טלוויזיה |
| 1980, 1984 |  | Play for Today | פרנק / ג'ייק | סדרת טלוויזיה (2 פרקים) |
| 1984 |  | Crown Court | דניס בויל | בפרק "Big Deal" |
| 1984 | קים | Kim | ברוס | סרט טלוויזיה |
| 1984 |  | Fox Mystery Theater | טוני גרהם | בפרק "The Late Nancy Irving" |
| 1984 |  | The Gourmet | דייוויד | סרט טלוויזיה |
| 1985 |  | A Woman of Substance | פרנק הארט | מיני-סדרה |
| 1985 |  | Jenny's War | פדי | סדרת טלוויזיה |
| 1986 |  | The Great White Mountain | מישל גבריאל-פקארד | סרט טלוויזיה |
| 1986 |  | Love Match | בוב | סרט טלוויזיה |
| 1987 |  | Screen Two | ג'ק מקהנרי | בפרק "Naming the Names" |
| 1987 | הפרוטוקול הרביעי | The Fourth Protocol | סמל בילבו |  |
| 1989 |  | How to Get Ahead in Advertising | ריצ'רד |  |
| 1989 |  | Saracen | גרהם בישופ | בפרק "Proof of Death" |
| 1992 |  | Goodbye Cruel World | ספקטור | מיני-סדרה |
| 1993 | הארי | Harry | ארצ'ר | סדרת טלוויזיה (2 פרקים) |
| 1995 |  | Degrees of Error | מלקולם | סדרת טלוויזיה |
| 1995 |  | Strike Force | דוק הולידיי | סרט טלוויזיה |
| 1997 | עדות אילמת | Silent Witness | פקד בילוש פיטר רוס | סדרת טלוויזיה |
| 2000 |  | Fish | טרוור מוריס | סדרת טלוויזיה |
| 2001 | רציחות במידסומר | Midsomer Murders | פרנק לייטבורן | בפרק " Who Killed Cock Robin?" |
| 2001 |  | Big Bad World | סטיוארט | סדרת טלוויזיה |
| 2005 |  | A Touch of Frost | ביל פורד | בפרק "Near Death Experience" |
| 2009 |  | Collision | ג'יימס טיילור | מיני-סדרה |
| 2017 |  | The Boy with the Topknot | אבא של לורה |  |
| TBA |  | Fear |   | יוצר, תסריטאי ומפיק בפועל |
הערות שוליים

↑  Camden New Journal, 30 September 2012.
↑  The Object of Beauty (1991) Saturday, 11 June 2016
| --- | --- |
בקרת זהויות :  BnF: cb141781027 (data)  ISNI: 0000 0001 1445 2540  LCCN: no2007053878  NKC: xx0162090  VIAF: 58857555   WorldCat (עם VIAF): 58857555
נעה קשפיצקי

| --- | --- |
אין תמונה חופשית
 לידה:  17 ביולי 1985 (בת 39) רמת גן, ישראל 
 מדינה:  ישראל 
 תקופת הפעילות:  מ-2003
 עיסוק:  מוזיקאית, שחקנית תיאטרון ומדבבת
 מקום לימודים:  בית צבי 
 
נֹעָה קַשְׁפִּיצְקִי (נולדה ב-17 ביולי 1985) היא מוזיקאית, שחקנית תיאטרון ומדבבת ישראלית.
ביוגרפיה

קשפיצקי נולדה ברמת-גן. למדה בתיכון אהל שם במגמת תיאטרון אותה סיימה בהצטיינות בתפקיד אלייזה דוליטל במחזמר "גבירתי הנאווה". לאחר מכן התקבלה בשנת 2003 להצגה "תום סוייר והקלברי פין", לצד תום אבני, אגם רודברג, יעקב כהן וחני נחמיאס.
עם גיוסה, בשנת 2006, הצטרפה קשפיצקי ללהקה הצבאית הייצוגית של צה"ל. זו הייתה הלהקה הגדולה הראשונה שהוקמה מאז סגירת הלהקות הצבאיות ב-1978. כחלק מתפקידה הצבאי, קשפיצקי ייצגה את ישראל במקומות רבים בעולם, ביניהם: ארצות הברית, רוסיה ושווייץ. במהלך שירותה הצבאי קיבלה קשפיצקי את תפקיד הדיבוב הראשון שלה בסרט האנימציה רובוטס שעלה לאקרנים בשנת 2005. מאז ועד היום קשפיצקי מדבבת מאות דמויות בסרטים, סדרות ומשחקי מחשב.
בשנים אלה קשפיצקי הופיעה באופן תדיר בתוכנית האירוח היומית "יצפאן" בערוץ HOT 3 כזמרת ליווי לחיקויו של אלי ובתוכנית הסאטירה "הלילה" של ליאור שליין ששודרה בערוץ 10.
לימודים וקריירה

בסיום שירותה הצבאי, בשנים 2006–2009, למדה קשפיצקי בבית צבי - בית הספר הגבוה לאמנויות הבמה. במסגרת הלימודים זכתה בארבע מלגות הצטיינות.
בתום לימודיה, התקבלה קשפיצקי להצגה הכבש השישה עשר, שיתוף פעולה של מדיטק והתיאטרון הארצי לילדים ולנוער בבימויו של משה קפטן. בשנים אלה החלה להופיע עם תזמורת הקאמרטה הישראלית ירושלים לצד אבי גרייניק במופע משותף לשיריה של לאה גולדברג ששניהם היו מעורבים בכתיבתו. עוד הופיעה קשפיצקי עם התזמורת הסימפונית חיפה והתזמורת הפילהרמונית הישראלית. במקביל לכך, הופיעה קשפיצקי דרך קבע עם פרופסור דן אלמגור ועם משפחתו של המלחין סשה ארגוב במופעי סאטירה, תיאטרון ומוזיקה ישראלית. בשנים 2013–2014 הופיעה עם אסתרית בלצן במופע "דביוסי והשאנסון הצרפתי" ונכנסה לנעליה של אדית פיאף. באותה השנה הוזמנה קשפיצקי לשיר בבית הנשיא לציון יום האישה הבינלאומי על ידי הנשיא דאז שמעון פרס.
בשנת 2010 החלה קשפיצקי ללמוד בלט קלאסי והשתתפה במופע "רקדנים יוצרים" בסוזן דלאל בניהולו האומנותי של יורם כרמי.
בשנת 2015, כיכבה קשפיצקי בתפקיד ראשי באופרת הרוק "בית מטבחיים 5" על פי ספרו של קורט וונגוט בתיאטרון האינקובטור. המחזמר והמשתתפים בו זכו בפרס המוזיקה של פסטיבל עכו באותה השנה.
בשנת 2017, יזמה, הפיקה, ביימה והשתתפה במופע הסאטירה הפוליטית המוזיקלי "חוצ'מזה הכול בסדר" אשר עלה בסיוע עיריית תל אביב-יפו. במופע כיכבה לצד אורי בנאי ואייל שכטר. המופע עלה במסגרת אירועי שבוע הספר.
בשנת 2019 יזמה פרויקט מוזיקלי נוסף בשיתוף המלחין עמרי דגן. במרכזו הולחן לראשונה השיר "נילי" שכתב המשורר אברהם חלפי ויחד הם הפיקו קליפ שעלה לשידור בערוץ הופ הישראלי והבינלאומי. השיר משודר עד היום לילדים בכל רחבי העולם. שנה לאחר מכן, הצטרפה קשפיצקי ללייבל "לייבלה" של אשר ביטנסקי, והוציאה את שירה הראשון לרדיו, "קולות השדה" שזכה לאהדה מרובה בתקשורת.
בשנת 2022 העלתה קשפיצקי מופע יחיד בפסטיבל הפסנתר בירושלים בו ביצעה שירי תיאטרון עברי מכל הדורות של המוזיקה הישראלית.
לאחר כ-15 שנה של הוראת פיתוח קול, החלה קשפיצקי ללמד בשנת 2023 פיתוח קול ומחזות זמר בבית צבי - בית הספר הגבוה לאמנויות הבמה.
בשנים האחרונות זוכה קשפיצקי למיליוני צפיות ברשת החברתית טיקטוק[דרוש מקור] על סרטונים בהם היא חושפת את זהותה כמדבבת בסדרות אנימציה של דמויות אהובות ומוכרות.
דיבוב

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. רצוי להוסיף שמות דמויות.
קשפיצקי מדבבת בסדרות וסרטי הנפשה באולפני דאבי דאב, אולפני אלרום ובווידאופילם אינטרנשיונל לערוץ הילדים, ערוץ הופ!, ערוץ דיסני, ערוץ ניקלודיאון לטלוויזיה החינוכית ולסרטי קולנוע, טלוויזיה והפקות של נטפליקס ופריים וידאו, בהם:
| סדרה/סרט/הפקה: | תפקיד: |
| --- | --- |
רובוטס: פייפר
קני הכריש: קטי
טרוליות: ספיר
דרגון בוסטר: קיט
משפחת סימפסון - הסרט: רוד פלנדרז
בראץ - קסם הג'יני: קייסי
תותית: מרמלדית
מלכודת הזמן: ג'ודי
פוקימון - דברי הימים: קסידי
בייבי בראץ: הסרט: קלואי
נארוטו: אינו
אטומיק בטי: פנלופה לאנג
בראץ: קייסי
המפלצות של מאט: מנסון
הפיה לילי: תלתן
חברים בחווה: אבי
גווין: אלספט
אלפרד חקירות: סינתיה
אי-שרדות: איזי
בי הגדולה מכולם: פנלופה "פני" לפקוויטס
גן האו האו: סוקי
הפופינים בממלכת השמש: ריטה
בקוגן: ג'ולי
סיילור מון: מקוטו קינו
אלופי הטאי צ'י: קלודה
באטל פורס 5: גרייס
צוות ספייק: ויקטוריה
דורה מצילה את נסיכת השלג: נסיכת השלג (סברינה)
דורה מצילה את ממלכת הגבישים: נסיכת השלג
חבורת חשבונבונים: מרמיני
ברבי הנסיכה וכוכבת הפופ: וונסה
בייבלייד - עידן המתכת: רן קורנאי
בחזרה לארץ עוץ: נסיכה חרסינה
מונסטר היי - בו יורק, בו יורק: נפרה דה נייל
סנופי וצ'רלי בראון: פטי פפרמינט
דרגון בול סופר: קאקונסה
ציידי הטרולים: א'זה
מפלצת של מלון 3: יוצאים לחופשה: קריסטל
הפוני הקטן שלי: בנות אקווסטריה: אדמונית
משפחת קטורי: ג'ק
האימה: ליידי ג'ין
יו-קאי ווטש: קייטי פורסטר
חוקי המרפי של מיילו: שרה מרפי / אמנדה / גברת מורסקי / דמויות שונות
זואי ורייבן: גאבי
הרובוט של אריסטון: גיזי / צ'אנדרה
רקסי המלך: מיצי
סופר דינוזאור: טריסראקופס
ספונגו, פאז וחלפיניה: סקיי / דמויות שונות
פוקימון: ג'סי
תומס הקטר וחברים: ניה
הפוני הקטן שלי - חברות היא קסם: זוהר / סלסטיה / סוסת הירח / פינוקית / דמויות שונות
סטאר נגד כוחות הרשע: ג'נה / מינה / הקאפו / דמויות שונות
ריינבו ריינג'רס: אינדיגו אולפרוט
רובוטריקים סייבר: כרומיה / קלובר / אלפאסטרייק
אני עם קיילי: טיפאני
ג'יגה בלאסטר: ילדת האיזטופ
מועדון ווינX: ליילה
דינו דנה - הסרט: אווה
רוקי הילד הקדמון: לונה
סיפורים של ברווזים: פנומברה / ויולט / סלין / גרנדה די / ג'ון / גוסלין / דמויות שונות
קפה אפונית: פופי
ספיריט: לחופש נולד: מילגרו פרסקוט
עולם הקנטאורים: לוויתאורית / אמא של דורפלטון
מועדון הצלילה: לוסינדה האריסון
סיפורים מצמררים מממלכת גרים: גברת באוור
רובוטריקים: בוטבוטים: הסוכנת וגנר
דד אנד: שומרי הבית הרדוף: מארג'י
רחוב סומסום: דמויות שונות
לגו מלחמת הכוכבים: מעשיות מפחידות: אמא טולין / ליאה אורגנה
אולי הלך לאיבוד: אמא של בילי
מלחמת הכוכבים: באד באצ': פנק שאנד / דמויות שונות
הפוני הקטן שלי: סימנים של קסם: שוגר
ברבי: רוד טריפ אפי: סקיפר
מכושפת 2: מלווינה
ספיידרוומן: ג'סיקה דרו - ספיידרוומן
בית הינשוף: אמיטי / אמירה
קונג פו פנדה: אביר הדרקון: דיא
פרנקנוויני: סוזן פרנקנשטיין
לירוי וסטיץ': ג'יג'י / דמויות שונות
אימת המתים המהלכים: וירג'ינה
הנסיך הדרקון: קלאודיה / המלכה פרידה
הבנים: סטורמפרונט
צוות צבי: ג'ייד / דמויות שונות
חוות דינו: ג'יין
הנסיכה בדלת ממול: פרייה
בסט ובסטר: כפכף
מונסטר היי: לגונה בלו
המשאלה: דליה
תעלומות ברבי: מרדף הסוס הגדול: דמויות שונות
הערות שוליים

1 2 3 4 5  רודיקה אלקלעי | נועה קשפיצקי
↑  יובל אראל, נועה קשפיצקי - נילי - יובל אראל, באתר הבלוג של יובל אראל, ‏2021-01-24
↑  שני אשכנזי, ‏"איבדתי נתח גדול מאוד מהתלמידים. הם עוסקים במקצועות האמנות, והם צריכים להתאושש בעצמם", באתר גלובס, 7 ביולי 2021
אורלנדו פינדה (שחקן)

| --- | --- |
אין תמונה חופשית
 לידה:  21 ביולי 1995 (בן 29) בוגוטה, קולומביה 
 פרופיל ב-IMDb
 
אורלנדו פינדה (בספרדית: Orlando Pineda, נולד: 21 ביולי 1995) הוא שחקן קולומביאני .
ביוגרפיה

פינדה נולד בבוגוטה, קולומביה ב-21 ביולי 1995. ב-2015 החל להופיע בפרסומות שונות למותגים בולטים.
בשנת 2016, הוא נסע ללוס אנג'לס כדי ללמוד משחק ולאחר מכן קיבל תואר ראשון באומנויות יפות (BFA) במשחק.
קריירה

בשנת 2019, הוא שיחק בדרמה "המסתננים", שזכתה בפרס הקהל בפסטיבל סאנדנס, בתור אמיליאנו.  מאוחר יותר באותה שנה, הוא שיחק בסרט "Your Iron Lady", סרט עצמאי שקיבל יותר מ-29 מועמדויות ו-16 זכיות בפסטיבלי קולנוע שונים.  בשנת 2022 לוהק פינדה לתפקיד בנה של גריסלדה בלאנקו אותה מגלמת סופיה ורגרה במיני סדרה גריסלדה.
פילמוגרפיה > קולנוע

| שנה | כותרת | תפקיד |
| --- | --- | --- |
| 2014 | Black Widow | בריאן הארגרוב |
| 2015 | The Head of the Mouse | קמילו בארן-קאנטו |
| 2016 | Daisy | ג'ונה |
| 2016 | Treintañera | צ'מבלאן |
| 2017 | Summer with Alicia | מרקוס |
| 2017 | Brotherhood | מייקי |
| 2017 | The Land of Mad Men |  |
| 2017 | Together Again | טובו |
| 2017 | Loving You Hurts | חוזה |
| 2017 | Arsenic | פיט |
| 2017 | We're All Here | ג'ורג' |
| 2017 | Immigrant Brothers | מרקוס |
| 2017 | מנודו | אלחנדרו |
| 2017 | Rotten Grapes | רוברטו דה לה וגה |
| 2018 | Foible | סטיב |
| 2018 | Seven Rounds | ג'ים |
| 2018 | The Company You Keep | ג'וזף גרהם (ג'ו) |
| 2019 | המסתננים | אמיליאנו |
| 2020 | Your Iron Lady | דוד |
| TBA | Sierra Madre |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2017 (פרק אחד) | Criminal Confessions | דייוויד פניה |  |
| 2017 (פרק אחד) | מילגרוס דה נווידאד | חואן קרלוס |  |
| 2018 | Fake It 'Til You Make It | מייק ג'פנר |  |
| 2020 | נרקוס: מקסיקו | בחור קולומביאני |  |
| 2023 | גריסלדה | דיקסון טרוחילו בלאנקו | מיני סדרה |
הערות שוליים

1 2  "Meet Orlando Pineda - Voyage LA Magazine | LA City Guide". web.archive.org. 2022-09-25. נבדק ב-2023-08-17.
↑  "Orlando Pineda TV Commercials". www.ispot.tv (באנגלית). נבדק ב-2023-08-17.
↑  Paradiso, Cinema. "The Infiltrators (2019) film". CinemaParadiso.co.uk (באנגלית בריטית). נבדק ב-2023-08-17.
↑  "ORLANDO PINEDA - Resume | RSA Talent". resumes.breakdownexpress.com. נבדק ב-2023-08-17.
↑  MSN, www.msn.com
↑  pressva (2017-12-19). "Orlando Pineda exhibits truth as one of the Immigrant Brothers". internationalfilmreview (באנגלית). נבדק ב-2023-08-17.
סבסטיאן רולי

| --- | --- |

 לידה:  6 ביולי 1975 (בן 49) בואנוס איירס, ארגנטינה
 שם לידה:  Arturo De La Barrera 
 סוגה מועדפת:  שחקן
 מדינה:  ארגנטינה 
 תקופת הפעילות:  מ-1995
 עיסוק:  דוגמן
 מקום לימודים:  המוסד לתיאטרון ע"ש לי סטרסברג 
 בן או בת זוג:  אנג'ליק בויר (2014–?) 
 מספר צאצאים:  1 
 פרופיל ב-IMDb
 
סבסטיאן אוסקר רולי (בספרדית: Sebastián Oscar Rulli; נולד ב-6 ביולי 1975) הוא דוגמן ושחקן ארגנטינאי-מקסיקני.
ביוגרפיה

רולי נולד בבואנוס איירס, ארגנטינה הבכור מבין שלושה ילדים. הוא למד מינהל עסקים בארגנטינה מולדתו; אולם לאחר שסיים את לימודיו, החליט לנסוע לאירופה ולנסות את מזלו בעולם הדוגמנות.
כאשר עבר למקסיקו, הוא התקבל לבית הספר לדרמה "Centro de Educación Artística" שם קיבל הכשרה נוספת כשחקן.
קריירה

את הופעתו הגדולה הראשונה על המסך עשה רולי בשנת 2000, כששיחק בטלנובלה "אהבה ראשונה" לצד אנהי. מאז הפך רולי לכוכב, וכיכב במגוון טלנובלות פופולריות, כגון: "כיתה 406", "רובי", "כנגד כל הסיכויים" ו"תשוקות".
בשנת 2008 כיכב בטלנובלה "Un Gancho al Corazon", טלנובלה מקסיקנית המבוססת על הטלנובלה הארגנטינאית "חיים שלי".
בשנת 2021 כיכבה לצדה של אנג'ליק בויר בטלנובלה המקסיקנית "Vencer el pasado" בדמותו של מאורו אלוורז.
בשנת 2022 החל לשחק בטלנובלה המקסיקנית "העשירים גם בוכים" בדמות הראשית כלואיס אלברטו.
בשנת 2023 כיכב בסדרת המותחן והפשע "Más allá de ti" בשירות הסטרימינג "Vix" (אנ') שם גילם את דייוויד סאלגדו בסדרה שכללה שמונה פרקים.
בשנת 2024 שיחק לצד אנג'ליק בויר בסדרת הדרמה "El extraño retorno de Diana Salazar" בשירות הסטרימינג "Vix" (אנ'), אשר מבוססת על טלנובלה באותו שם משנת 1988.
חיים אישיים

ב-31 בדצמבר 2007 התחתן רולי עם חברתו השחקנית והדוגמנית הארגנטינאית ססיליה גליאנו (אנ') איתה היה בזוגיות כרב חמש שנים. ב-15 בינואר 2010 נולד לזוג בן בשם סנטיאגו. במהלך 2011 השניים התגרשו.
באוקטובר 2014 הודיע רולי שהוא נמצא במערכת יחסים רשמית ויציבה עם השחקנית אנג'ליק בויר. 
השניים הכירו על סט הסדרה תרזה ב-2010.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Tres | וירחיליו |  |
| 2016 | Dos policías en apuros | ג'ון טורס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Montaña rusa, otra vuelta | איגנסיו | תפקיד חוזר |
| 1997 | Locas por ellos | ג'וני | 3 פרקים |
| 1997 | Naranja y media | סבסטיאן | 39 פרקים |
| 1998 | Verano del 98 | ווילי | 5 פרקים |
| 2000 | Primer Amor - A Mil Por Hora | מאוריסיו | תפקיד חוזר |
| 2001 | Primer amor, tres años después | מאוריסיו | סרט טלוויזיה של לאס אסטרז'ס (אנ') |
| 2001 | אין אשמה באהבה (אנ') | מרקו ויניסיו מרטורל הרננדז | תפקיד חוזר |
| 2001–2005 | Mujer, Casos de la Vida Real | דמויות שונות | 5 פרקים |
| 2002–2003 | כיתה 406 (אנ') | חואן אסטבן סן פדרו | תפקיד חוזר |
| 2003–2004 | Alegrijes y Rebujos | רוחליו דיאז מרקאדו | 5 פרקים |
| 2004 | רובי | הקטור פרר גארזה | תפקיד ראשי; 111 פרקים |
| 2005 | כנגד כל הסיכויים | סבסטיאן קַארְדֵנָאס קונטררס | תפקיד ראשי; 130 פרקים |
| 2006 | בטי | האב פדרו | 4 פרקים |
| 2006–2007 | Mundo de fieras | חואן כריסטובל מרטינז פריאס | תפקיד ראשי; 120 פרקים |
| 2007–2008 | תשוקות (אנ') | סנטיאגו מרקיז | תפקיד ראשי; 113 פרקים |
| 2008–2009 | Un gancho al corazón | מאוריסיו סרמניו | תפקיד ראשי; 219 פרקים |
| 2010 | שקרים | רוברטו גאמבה | 2 פרקים |
| 2010–2011 | Teresa | ארתורו דה לה באררה | תפקיד ראשי; 152 פרקים |
| 2012–2013 | אהבות אמיתיות (אנ') | פרנסיסקו "פרנק" גוזמן | תפקיד ראשי; 182 פרקים |
| 2013–2014 | החיים שגנבו ממני (אנ') | אלחנדרו אלמונטה דומינגז | תפקיד ראש; 197 פרקים |
| 2016–2017 | אנה כפול שלוש (אנ') | סנטיאגו גרסיה / מרסלו סאלבטרה | תפקיד ראשי; 121 פרקים |
| 2017–2018 | חיים של אבא (אנ') | מאוריסיו לופז גארזה | תפקיד ראשי; 96 פרקים |
| 2019–2020 | הדרקון: שובו של לוחם (אנ') | מיגל גארזה מרטינז | תפקיד ראשי (2 עונות); 82 פרקים |
| 2021 | Vencer el pasado | מאורו אלוורו | תפקיד ראשי; 85 פרקים |
| 2022 | גם העשירים בוכים (אנ') | לואיס אלברטו סלבהטיירה סוארז | תפקיד ראשי; 60 פרקים |
| 2023 | Más allá de ti | דוד סאלגאדו | תפקיד ראשי; 8 פרקים |
| 2023 | Está libre | פביאן | פרק: "No es lo que me prometieron" |
| 2024-הווה | El extraño retorno de Diana Salazar | מריו וילריאל / אדוארדו דהקארבאחל | תפקיד ראשי (2 עונות); 16 פרקים |
נחום היימן

| --- | --- |

נחום היימן מנחה את זמר עברי בסינמטק תל אביב, 2009
 לידה:  6 במאי 1934 לטביה ריגה, לטביה
 פטירה:  17 באוגוסט 2016 (בגיל 82) ישראל כפר סבא, ישראל
 מקום קבורה:  בית הקברות מנוחה נכונה כפר סבא 
 מוקד פעילות:  ישראל ישראל
 תקופת הפעילות:  1951–2016 (כ־65 שנים)
 מקום לימודים:  בית הספר לקולנוע בלונדון 
 עיסוק:  מלחין
 סוגה:  זמר עברי
 שפה מועדפת:  עברית 
 כלי נגינה:  פסנתר, אקורדיון, מפוחית
 צאצאים:  סי היימן 
 פרסים והוקרה:  פרס ישראל (2009)  פרס משרד החינוך והתרבות (2002) 
 nachumheiman.com
 פרופיל ב-IMDb
 
נחום (נַחצֶ'ה) היימן (6 במאי 1934 – 17 באוגוסט 2016) היה מלחין, מוזיקאי ופזמונאי ישראלי, הנחשב לאחד מגדולי המלחינים בזמר העברי, וחתן פרס ישראל בתחום זה (2009).
ראשית חייו

היימן נולד ב-1934 בריגה שבלטביה, לפנינה לבית מטלין וחיים היימן לשעבר גמניס. בשנת 1939, כשהיה בן חמש, עלה ארצה עם משפחתו. בילדותו החל לנגן בפסנתר, אך לאחר שחלה בגיל תשע בשיתוק ילדים (פוליו) עבר לנגן באקורדיון ובמפוחית. במשך כשלוש שנים וחצי שכב בבית חולים מחובר לריאת ברזל, עד שהתגבר על מחלתו. בגיל 14, בעקבות גירושי הוריו, עבר להתגורר כילד חוץ בקיבוץ נען וזכה להדרכה מוזיקלית מחברי הקיבוץ המלחינים יהודה אורן ודוד זהבי.
לאחר נישואיה השניים של אימו, עבר להתגורר עמה ברחובות. שם הוא הלחין כבר בגיל 17 את שירו הראשון, "ניצנים נראו בארץ", לפי מילים מ"שיר השירים". מאחר שלא הסתדר עם אביו החורג עבר לכפר המכבי, שם פגש את המלחין מתתיהו שלם מהקיבוץ הסמוך, רמת יוחנן. היימן עבד אתו ברעיית צאן וקיבל ממנו ומחבריו הדרכה מוזיקלית. בשלב מאוחר יותר בחייו הפך לאקורדיוניסט בחוגים לריקודי עם בהשפעת גורית קדמן, מחלוצות ריקודי העם בישראל.
במסגרת שירותו בצה"ל שימש היימן אקורדיוניסט מחליף למלחין דובי זלצר בלהקת הנח"ל בגרסתה הראשונה. בתקופת שירותו הצבאי נישא לדליה קולטון ועבר איתה לקיבוץ בית אלפא. בשירות המילואים עבר לשרת כלוחם בפלס"ר שריון. הוא נפצע ברגלו מהתפוצצות מוקש במלחמת סיני, נפגע מקליע במלחמת ששת הימים, במלחמת יום הכיפורים נפצע באורח קשה מהפצצה אווירית, אושפז במשך כחצי שנה ועבר סדרה ארוכה של ניתוחים.